CELEX: 32016D0587
Language: el
Date: 2016-04-14 00:00:00
Title: Εκτελεστική απόφαση (ΕΕ) 2016/587 της Επιτροπής, της 14ης Απριλίου 2016, για την έγκριση της τεχνολογίας που χρησιμοποιείται σε αποδοτικό εξωτερικό φωτισμό οχήματος με χρήση φωτοδιόδων ως καινοτόμου τεχνολογίας για τη μείωση των εκπομπών CO2 από επιβατικά οχήματα, δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

16.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 101/17
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/587 ΤΗΣ ΕΠΙΤΡΟΠΉΣ
   της 14ης Απριλίου 2016
   για την έγκριση της τεχνολογίας που χρησιμοποιείται σε αποδοτικό εξωτερικό φωτισμό οχήματος με χρήση φωτοδιόδων ως καινοτόμου τεχνολογίας για τη μείωση των εκπομπών CO2 από επιβατικά οχήματα, δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με τα πρότυπα επιδόσεων για τις εκπομπές από τα καινούργια επιβατικά αυτοκίνητα, στο πλαίσιο της ολοκληρωμένης προσέγγισης της Κοινότητας για τη μείωση των εκπομπών CO2 από ελαφρά οχήματα (1), και ιδίως το άρθρο 12 παράγραφος 4,
   Εκτιμώντας τα ακόλουθα:
   
               (1)
            
            
               Η αίτηση που υπέβαλε ο κατασκευαστής Mazda Motor Europe GmbH στις 7 Ιουλίου 2015 για την έγκριση φωτισμού με τη χρήση φωτοδιόδων (LED) και η αίτηση που υπέβαλε η Honda στις 8 Ιανουαρίου 2016 για την έγκριση αποδοτικού εξωτερικού φωτισμού LED αξιολογήθηκαν σύμφωνα με το άρθρο 12 του κανονισμού (ΕΚ) αριθ. 443/2009, τον εκτελεστικό κανονισμό (ΕΕ) αριθ. 725/2011 της Επιτροπής (2) και τις τεχνικές κατευθυντήριες γραμμές για τη σύνταξη αιτήσεων για την έγκριση καινοτόμων τεχνολογιών σύμφωνα με τον κανονισμό (ΕΚ) αριθ. 443/2009.
            
         
               (2)
            
            
               Από τα στοιχεία που παρέχονται στις αιτήσεις των Mazda και Honda συνάγεται ότι πληρούνται οι όροι και τα κριτήρια που αναφέρονται στο άρθρο 12 του κανονισμού (ΕΚ) αριθ. 443/2009 και στα άρθρα 2 και 4 του εκτελεστικού κανονισμού (ΕΕ) αριθ. 725/2011. Κατά συνέπεια, ο αποδοτικός εξωτερικός φωτισμός LED των Mazda και Honda πρέπει να εγκριθεί ως καινοτόμος τεχνολογία.
            
         
               (3)
            
            
               Με τις εκτελεστικές αποφάσεις 2014/128/ΕΕ (3), (ΕΕ) 2015/206 (4) και (ΕΕ) 2016/160 (5) η Επιτροπή ενέκρινε τρεις αιτήσεις που αφορούν τεχνολογίες που συμβάλλουν στη βελτίωση της απόδοσης των συστημάτων εξωτερικού φωτισμού. Βάσει της εμπειρίας που έχει αποκτηθεί από την αξιολόγηση των εν λόγω αιτήσεων, όπως και των αιτήσεων των κατασκευαστών Mazda και Honda, αποδείχθηκε ικανοποιητικά και αδιαμφισβήτητα ότι ο αποδοτικός εξωτερικός φωτισμός LED, συμπεριλαμβανομένων ενός ή περισσότερων αποδοτικών εξωτερικών λυχνιών LED, όπως για τον φανό διασταύρωσης, τον φανό πορείας, τον εμπρόσθιο φανό θέσης, τον εμπρόσθιο φανό ομίχλης, τον οπίσθιο φανό ομίχλης, τον εμπρόσθιο φανό αλλαγής πορείας, τον οπίσθιο φανό αλλαγής πορείας, τον φωτισμό πινακίδας κυκλοφορίας και τον φανό οπισθοπορείας, ικανοποιούν τα κριτήρια επιλεξιμότητας που αναφέρονται στο άρθρο 12 του κανονισμού (ΕΚ) αριθ. 443/2009 και στον εκτελεστικό κανονισμό (ΕΕ) αριθ. 725/2011 και εξασφαλίζουν μείωση των εκπομπών CO2 κατά 1 g CO2/km τουλάχιστον, σε σύγκριση με τη δέσμη βάσης εξωτερικού φωτισμού που περιλαμβάνει τον ίδιο συνδυασμό λυχνιών φωτισμού οχήματος.
            
         
               (4)
            
            
               Είναι συνεπώς σκόπιμο να δοθεί στους κατασκευαστές η δυνατότητα να πιστοποιούν την εξοικονόμηση από τον αποδοτικό εξωτερικό φωτισμό LED που ικανοποιεί τους όρους αυτούς. Για να εξασφαλιστεί ότι μόνο ο εξωτερικός φωτισμός LED που συμμορφώνεται με τους εν λόγω όρους προτείνεται για πιστοποίηση, ο κατασκευαστής θα πρέπει να προσκομίσει έκθεση επαλήθευσης από ανεξάρτητο όργανο επαλήθευσης που θα επιβεβαιώνει τη συμμόρφωση μαζί με την αίτηση για πιστοποίηση που υποβάλλεται στην αρχή έγκρισης τύπου.
            
         
               (5)
            
            
               Αν η αρχή της έγκρισης τύπου διαπιστώσει ότι ο φωτισμός LED δεν ικανοποιεί τις προϋποθέσεις για την πιστοποίηση, τότε θα πρέπει να απορριφθεί η αίτηση για την πιστοποίηση της εξοικονόμησης.
            
         
               (6)
            
            
               Είναι σκόπιμο να εγκριθεί η μεθοδολογία δοκιμών για τον προσδιορισμό της εξοικονόμησης εκπομπών CO2 για τον εξωτερικό φωτισμό LED.
            
         
               (7)
            
            
               Για να προσδιοριστεί η εξοικονόμηση των εκπομπών CO2 από εξωτερικό φωτισμό LED, είναι ανάγκη να καθοριστεί η τεχνολογία βάσης με την οποία θα πρέπει να συγκριθεί η απόδοση της καινοτόμου τεχνολογίας. Βάσει της εμπειρίας που έχει αποκτηθεί, ενδείκνυται να θεωρηθεί ο φωτισμός αλογόνου τεχνολογία βάσης.
            
         
               (8)
            
            
               Η εξοικονόμηση από εξωτερικό φωτισμό LED μπορεί εν μέρει να αποδειχθεί από τη δοκιμή που αναφέρεται στο παράρτημα XII του κανονισμού (ΕΚ) αριθ. 692/2008 της Επιτροπής (6). Συνεπώς, είναι ανάγκη να εξασφαλιστεί ότι η μερική κάλυψη λαμβάνεται υπόψη στη μεθοδολογία δοκιμών για την εξοικονόμηση εκπομπών CO2 από εξωτερικό φωτισμό LED.
            
         
               (9)
            
            
               Για να διευκολυνθεί η ευρύτερη διάδοση του αποδοτικού εξωτερικού φωτισμού LED σε νέα οχήματα, ένας κατασκευαστής θα πρέπει επίσης να έχει τη δυνατότητα να υποβάλει αίτηση για την πιστοποίηση της εξοικονόμησης εκπομπών CO2 από διάφορα στοιχεία εξωτερικού φωτισμού LED με μία ενιαία αίτηση πιστοποίησης. Ωστόσο, κρίνεται σκόπιμο να εξασφαλιστεί ότι, όταν γίνεται χρήση αυτής της δυνατότητας, εφαρμόζεται ένας μηχανισμός που παρέχει κίνητρα για διάδοση μόνον εκείνου του εξωτερικού φωτισμού LED που έχει τη μεγαλύτερη απόδοση.
            
         
               (10)
            
            
               Για τους σκοπούς καθορισμού του γενικού κωδικού οικολογικής καινοτομίας προς χρήση στα σχετικά έγγραφα έγκρισης τύπου σύμφωνα με τα παραρτήματα I, VIII και IX της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου (7), θα πρέπει να καθοριστεί ο ατομικός κωδικός που πρέπει να χρησιμοποιείται για την καινοτόμο τεχνολογία εξωτερικού φωτισμού LED,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Έγκριση
   Η τεχνολογία που χρησιμοποιείται στις φωτοδιόδους (LED) της Mazda και στον φωτισμό LED της Honda εγκρίνεται ως καινοτόμος τεχνολογία κατά την έννοια του άρθρου 12 του κανονισμού (ΕΚ) αριθ. 443/2009.
   Άρθρο 2
   Αίτηση για την πιστοποίηση της εξοικονόμησης εκπομπών CO2
   
   1.   Ο κατασκευαστής μπορεί να υποβάλει αίτηση για πιστοποίηση της εξοικονόμησης εκπομπών CO2 από ένα ή περισσότερα στοιχεία εξωτερικού φωτισμού LED που προορίζονται για χρήση σε οχήματα της κατηγορίας M1 που περιλαμβάνουν ένα ή περισσότερα στοιχεία LED για τα ακόλουθα είδη φωτισμού:
   
               α)
            
            
               φανό διασταύρωσης·
            
         
               β)
            
            
               φανό πορείας·
            
         
               γ)
            
            
               εμπρόσθιο φανό θέσης·
            
         
               δ)
            
            
               εμπρόσθιο φανό ομίχλης·
            
         
               ε)
            
            
               οπίσθιο φανό ομίχλης·
            
         
               στ)
            
            
               εμπρόσθιο φανό αλλαγής πορείας·
            
         
               ζ)
            
            
               οπίσθιο φανό αλλαγής πορείας·
            
         
               η)
            
            
               φωτισμό πινακίδας κυκλοφορίας·
            
         
               θ)
            
            
               φανό οπισθοπορείας.
            
         Η λυχνία LED ή ο συνδυασμός λυχνιών LED που συνθέτουν τον αποδοτικό εξωτερικό φωτισμό LED εξασφαλίζουν τη μείωση εκπομπών CO2 που αναφέρεται στο άρθρο 9 παράγραφος 1 του κανονισμού (ΕΕ) αριθ. 725/2011.
   2.   Η αίτηση για την πιστοποίηση της εξοικονόμησης εκπομπών από ένα ή περισσότερα στοιχεία αποδοτικού εξωτερικού φωτισμού LED συνοδεύεται από ανεξάρτητη έκθεση επαλήθευσης που πιστοποιεί ότι το/τα εν λόγω στοιχείο/-α φωτισμού LED συμμορφώνονται με τους όρους της παραγράφους 1.
   3.   Η αρχή έγκρισης τύπου απορρίπτει την αίτηση πιστοποίησης αν διαπιστώσει ότι ένα ή περισσότερα στοιχεία εξωτερικού φωτισμού LED δεν συμμορφώνονται με τους όρους της παραγράφου 1.
   Άρθρο 3
   Πιστοποίηση της εξοικονόμησης εκπομπών CO2
   
   1.   Η μείωση των εκπομπών CO2 από τη χρήση αποδοτικού εξωτερικού φωτισμού LED που αναφέρεται στο άρθρο 2 παράγραφος 1 προσδιορίζεται με τη χρήση της μεθοδολογίας που περιγράφεται στο παράρτημα.
   2.   Όταν ένας κατασκευαστής υποβάλει αίτηση για την πιστοποίηση της εξοικονόμησης εκπομπών CO2 για περισσότερα του ενός στοιχεία αποδοτικού εξωτερικού φωτισμού LED που αναφέρονται στο άρθρο 2 παράγραφος 1 για μια συγκεκριμένη έκδοση οχήματος, η αρχή έγκρισης τύπου προσδιορίζει ποιο στοιχείο αποδοτικού εξωτερικού φωτισμού LED από αυτά που δοκιμάστηκαν δίνει τη χαμηλότερη τιμή εξοικονόμησης εκπομπών CO2 και καταγράφει τη χαμηλότερη τιμή στο σχετικό έγγραφο έγκρισης τύπου. Η εν λόγω τιμή αναφέρεται στο πιστοποιητικό συμμόρφωσης σύμφωνα με το άρθρο 11 παράγραφος 2 του εκτελεστικού κανονισμού (ΕΕ) αριθ. 725/2011.
   Άρθρο 4
   Κωδικός οικολογικής καινοτομίας
   Ο κωδικός οικολογικής καινοτομίας 19 δηλώνεται στα έγγραφα έγκρισης τύπου όταν γίνεται αναφορά στην παρούσα απόφαση σύμφωνα με το άρθρο 11 παράγραφος 1 του εκτελεστικού κανονισμού (ΕΕ) αριθ. 725/2011.
   Άρθρο 5
   Έναρξη ισχύος
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 14 Απριλίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 140 της 5.6.2009, σ. 1.
   
      (2)  Εκτελεστικός κανονισμός (ΕΕ) αριθ. 725/2011 της Επιτροπής, της 25ης Ιουλίου 2011, σχετικά με την καθιέρωση διαδικασίας για την έγκριση και πιστοποίηση καινοτομικών τεχνολογιών για τον περιορισμό των εκπομπών CO2 από επιβατικά οχήματα κατ' εφαρμογή του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 194 της 26.7.2011, σ. 19).
   
      (3)  Εκτελεστική απόφαση 2014/128/ΕΕ της Επιτροπής, της 10ης Μαρτίου 2014, περί της έγκρισης του «E-Light», δομοστοιχείου της δέσμης διασταύρωσης φωτοδιόδων (LED), ως καινοτόμου τεχνολογίας για τη μείωση των εκπομπών CO2 από επιβατικά οχήματα, δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 70 της 11.3.2014, σ. 30).
   
      (4)  Εκτελεστική απόφαση (ΕΕ) 2015/206, της 9ης Φεβρουαρίου 2015, για την έγκριση του αποτελεσματικού εξωτερικού φωτισμού της Daimler AG με χρήση φωτοδιόδων (LED) ως καινοτόμου τεχνολογίας για τη μείωση των εκπομπών CO2 από επιβατικά οχήματα δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 33 της 10.2.2015, σ. 52).
   
      (5)  Εκτελεστική απόφαση (ΕΕ) 2016/160 της Επιτροπής, της 5ης Φεβρουαρίου 2016, για την έγκριση του αποδοτικού εξωτερικού φωτισμού της Toyota Motor Europe με χρήση φωτοδιόδων (LED) ως καινοτόμου τεχνολογίας για τη μείωση των εκπομπών CO2 από επιβατικά οχήματα δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 31 της 6.2.2016, σ. 70).
   
      (6)  Κανονισμός (ΕΚ) αριθ. 692/2008 της Επιτροπής, της 18ης Ιουλίου 2008, για την εφαρμογή και την τροποποίηση του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (ευρώ 5 και ευρώ 6) και σχετικά με την πρόσβαση σε πληροφορίες επισκευής και συντήρησης οχημάτων (ΕΕ L 199 της 28.7.2008, σ. 1).
   
      (7)  Οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (οδηγία-πλαίσιο) (ΕΕ L 263 της 9.10.2007, σ. 1).
   
      ΠΑΡΑΡΤΗΜΑ
      
         ΜΕΘΟΔΟΛΟΓΙΑ ΓΙΑ ΤΟΝ ΠΡΟΣΔΙΟΡΙΣΜΟ ΤΗΣ ΕΞΟΙΚΟΝΟΜΗΣΗΣ ΕΚΠΟΜΠΩΝ CO2 ΑΠΟ ΕΞΩΤΕΡΙΚΟ ΦΩΤΙΣΜΟ ΟΧΗΜΑΤΩΝ ΜΕ ΧΡΗΣΗ ΦΩΤΟΔΙΟΔΩΝ (LED).
      
      1.   ΕΙΣΑΓΩΓΗ
      Για να προσδιοριστεί η μείωση των εκπομπών CO2 που μπορεί να αποδοθεί σε δέσμη στοιχείων LED αποδοτικού εξωτερικού φωτισμού η οποία συνίσταται στον κατάλληλο συνδυασμό των φανών που αναφέρονται στο άρθρο 2 για χρήση σε όχημα κατηγορίας Μ1, είναι αναγκαίο να καθοριστούν τα ακόλουθα:
      
                  1)
               
               
                  οι συνθήκες δοκιμών·
               
            
                  2)
               
               
                  ο εξοπλισμός δοκιμής·
               
            
                  3)
               
               
                  ο προσδιορισμός της εξοικονόμησης ισχύος·
               
            
                  4)
               
               
                  ο υπολογισμός της εξοικονόμησης εκπομπών CO2·
               
            
                  5)
               
               
                  ο υπολογισμός του στατιστικού σφάλματος.
               
            2.   ΠΑΡΑΜΕΤΡΟΙ, ΜΟΝΑΔΕΣ ΚΑΙ ΣΥΜΒΟΛΑ
      
         Λατινικά σύμβολα
      
      
                  
                     
               
               
                  —
               
               
                  Εξοικονόμηση εκπομπών CO2 [g CO2/km]
               
            
                  CO2
                  
               
               
                  —
               
               
                  Διοξείδιο του άνθρακα
               
            
                  CF
               
               
                  —
               
               
                  Συντελεστής μετατροπής (l/100 km) – (g CO2/km) [gCO2/l] όπως ορίζεται στον πίνακα 3
               
            
                  m
               
               
                  —
               
               
                  Αριθμός λυχνιών LED αποδοτικού εξωτερικού φωτισμού από τους οποίους αποτελείται η δέσμη
               
            
                  n
               
               
                  —
               
               
                  Αριθμός μετρήσεων του δείγματος
               
            
                  P
               
               
                  —
               
               
                  Κατανάλωση ισχύος του φωτισμού του οχήματος [W]
               
            
                  
                     
               
               
                  —
               
               
                  Τυπική απόκλιση της κατανάλωσης ισχύος της λυχνίας LED [W]
               
            
                  
                     
               
               
                  —
               
               
                  Τυπική απόκλιση της μέσης κατανάλωσης ισχύος της λυχνίας LED [W]
               
            
                  
                     
               
               
                  —
               
               
                  Τυπική απόκλιση της συνολικής εξοικονόμησης CO2 [g CO2/km]
               
            
                  UF
               
               
                  —
               
               
                  Συντελεστής χρήσης [-] όπως ορίζεται στον πίνακα 4
               
            
                  v
               
               
                  —
               
               
                  Μέση ταχύτητα οδήγησης του νέου ευρωπαϊκού κύκλου οδήγησης (NEDC) [km/h]
               
            
                  VPe
                  
               
               
                  —
               
               
                  Κατανάλωση πραγματικής ισχύος [l/kWh] όπως ορίζεται στον πίνακα 2
               
            
                  
                     
               
               
                  —
               
               
                  Ευαισθησία της υπολογιζόμενης εξοικονόμησης CO2 που σχετίζεται με την κατανάλωση ισχύος του φωτισμού LED
               
            
         Ελληνικά σύμβολα
      
      
                  Δ
               
               
                  —
               
               
                  Διαφορά
               
            
                  ηA
                  
               
               
                  —
               
               
                  Απόδοση εναλλάκτη [%]
               
            
         Δείκτες
      
      Ο δείκτης (i) αναφέρεται στους φανούς του οχήματος
      Ο δείκτης (j) αναφέρεται στη μέτρηση του δείγματος
      
                  EI
               
               
                  —
               
               
                  Οικολογική καινοτομία
               
            
                  RW
               
               
                  —
               
               
                  Πραγματικές συνθήκες
               
            
                  TA
               
               
                  —
               
               
                  Συνθήκες έγκρισης τύπου
               
            
                  B
               
               
                  —
               
               
                  Βάσης
               
            3.   ΣΥΝΘΗΚΕΣ ΔΟΚΙΜΩΝ
      Οι συνθήκες δοκιμών πρέπει να ικανοποιούν τις απαιτήσεις του κανονισμού ΟΕΕ/ΗΕ αριθ. 112 (1) σχετικά με τις ενιαίες διατάξεις για την έγκριση προβολέων μηχανοκίνητων οχημάτων που εκπέμπουν ασύμμετρη δέσμη διασταύρωσης ή δέσμη πορείας ή και τα δύο και εξοπλισμένων με λαμπτήρες πυράκτωσης και/ή δομοστοιχεία διόδων φωτοεκπομπής (LED). Η κατανάλωση ισχύος προσδιορίζεται σύμφωνα με το σημείο 6.1.4 του κανονισμού ΟΕΕ/ΗΕ αριθ. 112 και τα σημεία 3.2.1 και 3.2.2 του παραρτήματος 10 του εν λόγω κανονισμού.
      4.   ΕΞΟΠΛΙΣΜΟΣ ΔΟΚΙΜΗΣ
      Χρησιμοποιείται ο ακόλουθος εξοπλισμός, όπως φαίνεται στο σχήμα:
      
                  —
               
               
                  μια μονάδα τροφοδοσίας (δηλαδή παροχέας μεταβλητής τάσης),
               
            
                  —
               
               
                  δύο ψηφιακά πολύμετρα, ένα για τη μέτρηση του συνεχούς ρεύματος (DC) και το άλλο για τη μέτρηση της τάσης DC. Στο σχήμα φαίνεται μια πιθανή διάταξη δοκιμής, όπου ο μετρητής τάσης είναι ενσωματωμένος στη μονάδα τροφοδοσίας.
               
            5.   ΜΕΤΡΗΣΕΙΣ ΚΑΙ ΠΡΟΣΔΙΟΡΙΣΜΟΣ ΤΗΣ ΕΞΟΙΚΟΝΟΜΗΣΗΣ ΙΣΧΥΟΣ
      Για κάθε λυχνία LED αποδοτικού εξωτερικού φωτισμού που περιλαμβάνεται στη δέσμη, η μέτρηση του ρεύματος γίνεται όπως φαίνεται στο σχήμα με τάση 13,2 V. Το/τα δομοστοιχείο/-α LED που λειτουργεί/-ούν με ηλεκτρονικό μηχανισμό ρύθμισης φωτεινής πηγής θα μετριέται/-ούνται όπως καθορίζεται από τον αιτούντα.
      Ο κατασκευαστής μπορεί να ζητήσει να πραγματοποιηθούν άλλες μετρήσεις του ρεύματος σε άλλες πρόσθετες τάσεις. Στη περίπτωση αυτή, ο κατασκευαστής πρέπει να καταθέσει στην αρμόδια για την έγκριση τύπου αρχή τεκμηριωμένα έγγραφα σχετικά με την αναγκαιότητα εκτέλεσης των εν λόγω πρόσθετων μετρήσεων. Οι μετρήσεις του ρεύματος για καθεμία από τις εν λόγω πρόσθετες τάσεις πρέπει να γίνονται διαδοχικά τουλάχιστον πέντε (5) φορές. Οι ακριβείς εγκατεστημένες τάσεις και το μετρούμενο ρεύμα πρέπει να καταγράφονται με τέσσερα δεκαδικά ψηφία.
      Η κατανάλωση ισχύος πρέπει να προσδιοριστεί με πολλαπλασιασμό της εγκατεστημένης τάσης με το μετρούμενο ρεύμα. Πρέπει να υπολογιστεί ο μέσος όρος της κατανάλωσης ισχύος για κάθε λυχνία LED αποδοτικού εξωτερικού φωτισμού (). Κάθε τιμή θα πρέπει να εκφράζεται με τέσσερα δεκαδικά ψηφία. Όταν χρησιμοποιείται κινητήρας κλιμακωτής περιστροφικής κίνησης ή ηλεκτρονικός ρυθμιστής για την παροχή ηλεκτρισμού στις λυχνίες LED, τότε το ηλεκτρικό φορτίο του εν λόγω εξαρτήματος θα πρέπει να εξαιρείται από τη μέτρηση.
      Η προκύπτουσα εξοικονόμηση ισχύος από κάθε λυχνία LED αποδοτικού εξωτερικού φωτισμού (ΔPi) υπολογίζεται με τον εξής τύπο:
      
         Τύπος 1
      
      
         
      όπου η κατανάλωση ισχύος του αντίστοιχου βασικού φωτισμού οχήματος καθορίζεται από τον πίνακα 1.
      
         Πίνακας 1
      
      
         Απαιτήσεις ισχύος για διάφορους τύπους φωτισμού οχήματος (σενάριο βάσης)
      
      
                  Φωτισμός οχήματος
               
               
                  Συνολική ηλεκτρική ισχύς (PB)
                  [W]
               
            
                  Φανός διασταύρωσης
               
               
                  137
               
            
                  Φανός πορείας
               
               
                  150
               
            
                  Εμπρόσθιος φανός θέσης
               
               
                  12
               
            
                  Φωτισμός πινακίδας κυκλοφορίας
               
               
                  12
               
            
                  Εμπρόσθιος φανός ομίχλης
               
               
                  124
               
            
                  Οπίσθιος φανός ομίχλης
               
               
                  26
               
            
                  Εμπρόσθιος φανός αλλαγής πορείας
               
               
                  13
               
            
                  Οπίσθιος φανός αλλαγής πορείας
               
               
                  13
               
            
                  Φανός οπισθοπορείας
               
               
                  52
               
            6.   ΥΠΟΛΟΓΙΣΜΟΣ ΤΗΣ ΕΞΟΙΚΟΝΟΜΗΣΗΣ ΕΚΠΟΜΠΩΝ CO2
      
      Η συνολική εξοικονόμηση CO2 του συνόλου φωτισμού υπολογίζεται μέσω του τύπου 2.
      
         Τύπος 2
      
      
         
      όπου
      
                  v
               
               
                  :
               
               
                  Μέση ταχύτητα οδήγησης του νέου ευρωπαϊκού κύκλου οδήγησης (NEDC) [km/h], που είναι 33,58 km/h
               
            
                  ηA
                  
               
               
                  :
               
               
                  Απόδοση εναλλάκτη [%], που είναι 67 %
               
            
                  VPe
                  
               
               
                  :
               
               
                  Κατανάλωση πραγματικής ισχύος [l/kWh] όπως ορίζεται στον πίνακα 2
                  
                     Πίνακας 2
                  
                  
                     Κατανάλωση πραγματικής ισχύος
                  
                  
                              Τύπος κινητήρα
                           
                           
                              Κατανάλωση πραγματικής ισχύος (VPe)
                              [l/kWh]
                           
                        
                              Βενζινοκινητήρας
                           
                           
                              0,264
                           
                        
                              Βενζινοκινητήρας με υπερπλήρωση
                           
                           
                              0,280
                           
                        
                              Πετρελαιοκινητήρας
                           
                           
                              0,220
                           
                        
            
                  CF
               
               
                  :
               
               
                  Συντελεστής μετατροπής (l/100 km) – (g CO2/km) [gCO2/l] όπως ορίζεται στον πίνακα 3
                  
                     Πίνακας 3
                  
                  
                     Συντελεστής μετατροπής καυσίμου
                  
                  
                              Είδος καυσίμου
                           
                           
                              Συντελεστής μετατροπής (l/100 km) – (g CO2/km) (CF)
                              [gCO2/l]
                           
                        
                              Βενζίνη
                           
                           
                              2 330 
                           
                        
                              Ντίζελ
                           
                           
                              2 640 
                           
                        
            
                  UF
               
               
                  :
               
               
                  Συντελεστής χρήσης του φωτισμού του οχήματος [-] όπως ορίζεται στον πίνακα 4
                  
                     Πίνακας 4
                  
                  
                     Συντελεστής χρήσης για διαφόρους τύπους φωτισμού
                  
                  
                              Φωτισμός οχήματος
                           
                           
                              Συντελεστής χρήσης (UF)
                              [-]
                           
                        
                              Φανός διασταύρωσης
                           
                           
                              0,33
                           
                        
                              Φανός πορείας
                           
                           
                              0,03
                           
                        
                              Εμπρόσθιος φανός θέσης
                           
                           
                              0,36
                           
                        
                              Φωτισμός πινακίδας κυκλοφορίας
                           
                           
                              0,36
                           
                        
                              Εμπρόσθιος φανός ομίχλης
                           
                           
                              0,01
                           
                        
                              Οπίσθιος φανός ομίχλης
                           
                           
                              0,01
                           
                        
                              Εμπρόσθιος φανός αλλαγής πορείας
                           
                           
                              0,15
                           
                        
                              Οπίσθιος φανός αλλαγής πορείας
                           
                           
                              0,15
                           
                        
                              Φανός οπισθοπορείας
                           
                           
                              0,01
                           
                        
            7.   ΥΠΟΛΟΓΙΣΜΟΣ ΤΟΥ ΣΤΑΤΙΣΤΙΚΟΥ ΣΦΑΛΜΑΤΟΣ
      Πρέπει να ποσοτικοποιούνται τα στατιστικά σφάλματα στα αποτελέσματα της μεθοδολογίας δοκιμών που προκλήθηκαν από τις μετρήσεις. Για κάθε λυχνία LED αποδοτικού εξωτερικού φωτισμού που περιλαμβάνεται στη δέσμη, η τυπική απόκλιση υπολογίζεται όπως ορίζεται από τον τύπο 3.
      
         Τύπος 3
      
      
         
      όπου:
      
                  n
               
               
                  :
               
               
                  Αριθμός μετρήσεων του δείγματος, που είναι τουλάχιστον 5
               
            Η τυπική απόκλιση της κατανάλωσης ισχύος κάθε λυχνίας LED αποδοτικού εξωτερικού φωτισμού () έχει ως αποτέλεσμα σφάλμα στην εξοικονόμηση CO2 (). Το σφάλμα υπολογίζεται μέσω του τύπου 4.
      
         Τύπος 4
      
      
         
      8.   ΣΤΑΤΙΣΤΙΚΗ ΣΗΜΑΣΙΑ
      Πρέπει να αποδεικνύεται για κάθε τύπο, παραλλαγή και έκδοση οχήματος εξοπλισμένο με αποδοτικά εξωτερικά φώτα LED ότι το σφάλμα στην εξοικονόμηση εκπομπών CO2 που υπολογίζεται με τον τύπο 4 δεν είναι μεγαλύτερο από τη διαφορά μεταξύ της συνολικής εξοικονόμησης εκπομπών CO2 και του κατώτατου ορίου εξοικονόμησης που αναφέρεται στο άρθρο 9 παράγραφος 1 του εκτελεστικού κανονισμού (ΕΕ) αριθ. 725/2011 (βλέπε τύπο 5).
      
         Τύπος 5
      
      
         
      όπου:
      
                  MT
               
               
                  :
               
               
                  Κατώτατο όριο [gCO2/km], που είναι 1 gCO2/km
               
            Όταν η συνολική εξοικονόμηση εκπομπών CO2 της δέσμης αποδοτικού εξωτερικού φωτισμού LED, ως αποτέλεσμα του υπολογισμού με χρήση του τύπου 5, βρίσκεται κάτω του κατώτατου ορίου που ορίζεται στο άρθρο 9 παράγραφος 1 του εκτελεστικού κανονισμού (ΕΕ) αριθ. 725/2011, εφαρμόζεται το άρθρο 11 παράγραφος 2 δεύτερο εδάφιο του εν λόγω κανονισμού.
      
         (1)  E/ECE/324/Αναθ.2/Προσθ.111/Αναθ.3 — E/ECE/TRANS/505/Αναθ.2/Προσθ.111/Αναθ.3, 9 Ιανουαρίου 2013.